作者:皇甫冉
標題:田家作
內容:臥見高原燒，閑尋空穀泉。土膏消臘後，麥隴發春前。藥驗桐君錄，心齊莊子篇。荒村三數處，衰柳百餘年。好就山僧去，時過野舍眠。汲流甯厭遠，蔔地本求偏。向子諳樵路，陶家置黍田。雪峰明晚景，風雁急寒天。且複冠名鶡，甯知冕戴蟬。問津夫子倦，荷蓧丈人賢。顧物皆從爾，求心正儻然。稽康懶慢性，只自戀風煙。